
TARGOVISTE





Nr. …. din …. mai 2021
REFERAT DE APROBARE

la proiectul de hotărâre privind modificarea și completarea organigramei, 
a statului de funcții și a numărului de personal, de la nivelul comunei Vulcana-Băi, 
ca instituție publică locală
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.
              Am iniţiat un proiect de hotărâre, calitate acordată de prevederile  art. 136 alin. (1), teza I din Ordonanţa de urgenţă nr. 57/2019 privind Codul administrativ, cu modificările și completările ulterioare, având ca reglementare modificarea și completarea organigramei, a statului de funcții și a numărului de personal, de la nivelul comunei Vulcana-Băi, ca instituție publică locală. 
Sediul materiei privind această capacitate a Consiliului Local îl reprezintă art. 129 alin. (1), alin. (2) lit. a) coroborat cu alin. (3) lit. c), raportate la cele ale art. 155 alin. (1) lit. d), combinat cu alin. (5) lit. e) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
Acesta urmează procedura prevăzută de art. 136 din Ordonanţa de urgenţă a guvernului nr. 57/2019 privind Codul administrativ, cu modificările și completările ulterioare, se înregistrează  la secretarul general al comunei, care are obligația transmiterii către: 
a) compartimentului de resort din cadrul aparatului de specialitate al primarului comunei, respectiv Serviciul resurse umane, funcții publice și buget local, în vederea analizării şi întocmirii raportului;

b) comisiei de specialitate pentru organizarea şi funcţionarea aparatului de specialitate al primarului, a instituţiilor şi serviciilor publice, a societăţilor comerciale de interes local, cooperarea interinstituţională pe plan intern şi extern, în vederea dezbaterii şi întocmirii avizului. 
Propunerile privind modificarea și completarea organigramei, a statului de funcții și a numărului de personal, de la nivelul comunei Vulcana-Băi, ca instituție publică locală, vizează următoarele:
a) încadrarea în numărul maxim de posturi aplicabil comunei Vulcana-Băi, comunicat de Instituția Prefectului – Județul Dâmbovița, prin adresa nr. 3790 din 08 aprilie 2021;
b) suplimentarea cu 17 posturi de asistent personal al persoanei cu handicap grav în cadrul Serviciului public pentru protecția specială a persoanelor cu handicap, personal contractual;
c) transformarea funcției publice vacante de inspector gradul profesional superior din cadrul Serviciului comunitar pentru registrul agricol, cadastru, cartea funciară, agricultură și activități sanitar-veterinare din aparatul de specialitate al primarului comunei, în funcția contractuală de inspector;
d) redenumirea Serviciului public de asistență socială și medicală comunitară, in Compartimentul de asistență socială și medicală comunitară.
Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului Hotărârii Consiliului Local privind modificarea și completarea organigramei, a statului de funcții și a numărului de personal, de la nivelul comunei Vulcana-Băi, ca instituție publică locală, în vederea comunicării Agenției Naționale a Funcționarilor Publici, modificările intervenite în situaţia posturilor şi a funcţionarilor publici, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.

